**Kulturbadet i Sandnessjøen**, også kalt **Sandnessjøen bad- og kulturhus**, er et bygg i Sandnessjøen i Alstahaug kommune som huser svømmehall, kino, bibliotek, storsal for teater/konserter, samt møte- og øvingsrom. Kulturbadet åpnet 10. oktober 2015. I 2016 ble hele anlegget med utomhus ferdigstilt, og ferdigattest gitt året etter.

Oppføring
---------

Bygget ble vedtatt oppført under et kommunestyremøte 19. desember 2012 med 22 mot 5 stemmer. Kostnadene ble kalkulert til 271 millioner kroner. Navnet Kulturbadet ble valgt fordi det gjenspeilet aktiviteten som bygget skulle romme, og kunne gi assosiasjoner til at besøkende kunne bade i kultur.

### Arkitektkonkurranse

Alstahaug kommune utlyste sommeren 2010 en plan- og designkonkurranse for arkitekter om utformingen av nytt bad og kulturhus for Sandnessjøen. En jury oppnevnt av oppdragsgiver kåret høsten 2010 utkastet «Himmelblå» og L2 Arkitekter Oslo til vinner av konkurransen.

#### Konsept

Anlegget er organisert i tre hoveddeler med bassengteknikk i et nedre betongvolum, vestibyle, bibliotek, galleri og svømmehall i en åpen del med glassfasade og saler med øverom og kontorer i en øvre del med fasettert aluminiumsfasade. Alle hovedfunksjoner har direkte kontakt til vestibylen som går over to etasjer og er anleggets møteplass.  Det horisontale og moderne formspråket skaper et egenartet bygg i Sandnessjøen. 

### Entrepriseoppdraget

Kommunen utlyste anbudskonkurranse om hovedentreprisen, og mottok anbud fra Rødsand Bygg på Averøy, GL Bygg på Overhalla og Bolt Construction AS. Det ble til slutt GL Bygg som vant anbudsrunden med et bud på 118 millioner kroner. Brødrene Dahl AS ble valgt til å gjøre VVS-arbeidet i det nye bygget, Sinus AS fikk kontrakt på elektrikerarbeidet, Alsten Maskinstasjon AS fikk underentreprisen på gravearbeidet og øvrig grunnarbeid og firmaet AL Høyer fikk i oppdrag å lede byggearbeidet.

### Hendelser under bygging

Om morgen onsdag 2. april 2014 veltet en kran på byggeplassen og skadet tre biler. En av de ansatte i GL Bygg fikk en mindre skade under hendelsen da vedkommende hoppet ned fra konstruksjonen, og pådro seg en vridning i ankelen.

* Byggeprosessen 29. mai 2013.  Foto: gjengitt med tillatelse fra Alstahaug kommune.Byggeprosessen 29. mai 2013.  Foto: gjengitt med tillatelse fra Alstahaug kommune.
* Byggeprosessen 30. april 2014.  Foto: gjengitt med tillatelse fra Alstahaug kommune.Byggeprosessen 30. april 2014.  Foto: gjengitt med tillatelse fra Alstahaug kommune.
* Byggeprosessen sett fra nye Rica, 30. april 2014.  Foto: gjengitt med tillatelse fra Alstahaug kommune.Byggeprosessen sett fra nye Rica, 30. april 2014.  Foto: gjengitt med tillatelse fra Alstahaug kommune.

Referanser
----------

1. ↑  «NRK Nordland 05.02.2013». NRK. Besøkt 29.05.2013.
2. ↑  «Skisseprosjekt, datert 29.03.2011» (PDF). L2 Arkitekter. Besøkt 29.05.2013. [*død lenke*]
3. ↑  «Åpner 10. oktober». *www.hblad.no*. Arkivert fra originalen 17. september 2016. Besøkt 29. desember 2015.
4. ↑  «Kultur og fritid». Alstahaug kommune. Besøkt 29.05.2013.
5. ↑  «Saksprotokoll fra kommunestyremøte 19.12.2012». Alstahaug kommune. Arkivert fra originalen 15. april 2014. Besøkt 29.05.2013.
6. ↑  Helgelands Blad papirutgave 09.-10. april 2014, årgang 111, side 10
7. ↑  arkitektnytt.no (30. november 2010). «Kultur- og badehus i Sandnessjøen». *arkitektnytt.no* **(norsk)**. Besøkt 1. desember 2020.
8. ↑  «Badeland-pris i løpet av måneden». *www.helg.no* **(norsk)**. 19. september 2012. Besøkt 1. desember 2020.
9. ↑  «Kan ta sin første dukkert i 2015». *www.helg.no* **(norsk)**. 16. oktober 2012. Besøkt 1. desember 2020.
10. ↑  «"I gang på badeland- og kulturhustomta", publisert 07.01.2013». Helgelands Blad. Arkivert fra originalen 14. januar 2013. Besøkt 29.05.2013.
11. ↑  «Heisekran veltet - mann skadet». *www.vg.no*. 2. april 2014. Besøkt 1. desember 2020.
12. ↑  «"Krana smadret hans første bil", publisert 02.04.2014». Helgeland Arbeiderblad. Besøkt 06.04.2014.
13. ↑  «"Byggekran falt ned", publisert 02.04.2014». Helgelands Blad. Arkivert fra originalen 15. april 2014. Besøkt 06.04.2014.
14. ↑  Helgelands Blad papirutgave 02.-03. april 2014, årgang 111, side 10-11